Odense Adresse-Contoirs Efterretninger, 1845-10-08
Udlandet. Norge, Løverdagen den 27 September sluttedes Storthinget. Hs. Majestæt, der tilligemed Prinds Gustav indfandt sig i Thinget, oplæste følgende Tale: Gode Herrer og norske Mænd, Med uindskrænket Tillid til Eders Fædrelandssind har jeg tilladt Storthinget at fortsætte dets Forhandlinger 5 Maaneder over den i Grundloven bestemte Tid. - Jeg har med Tilfredshed bemærket den Omhyggelighed, med hvilken Storthinget har behandlet de til samme afgivne Kgl. Propositioner, og jeg erkjender, at særegne Omstændigheder have lagt Hindringer i Veien for Afgjørelsen af flere vigtige Lov arbeider, som Jeg havde foreslaaet. Disse ere imidlertid saa magtpaaliggende, at Jeg fremdeles skal have min Opmærksomhed henvendt paa dem og drage Omsorg for, at de i Forening med de øvrige Propositioner hvilke Jeg maatte finde det nødvendigt at fremsætte for næstkommende Storthing, strax ved dettes Sammentræden kunne blive det forelagt. - Nærværende Storthing har ved flere hensigtsmæssige Beslutninger ordnet Forhold, der havde Krav paa Lovgivningens Bistand, og hvorved mange hidtil følte Savn og Ulemper ville blive afhjulpne. - J Storthingets Bevilgning til Landforsvaret seer jeg med Tilfredshed et Beviis paa det norske Folks alorlige Villie til at opfylde, hvad det skylder sig selv og Broderriget; men Jeg beklager, at Storthinget ikke har troet at kunne finde Udvei til at bevilge, hvad Jeg har antaget paatrængende nødvendigt til Marinens Udvikling i indeværende Budgettermin. - Storthinget har ved flere Anledninger paa den meest utvetydige Maade lagt for Dagen Tillid til Mine redelige Hensigter, Hengivenhed for Mig og Min Familie. Jeg benytter med Glæde dette Tilfælde til at udtale min Erkjendtlighed herfor og til at forsikkre, at disse et trofast Folks Følelser stedse blive Mig hellige og dyrebare. De skulle kraftigen styrke Mig i Mine Bestræbelser for Norges Hæder og Held. - Det er Mig behageligt at kunne meddele Storthinget, at de af Mig i Forening med en Nabostat indledede, og af den Engelske og Franske Regiering saa virksomt understøttede Underhandlinger, betræffende den aarlige Afgift til Marocco, ere blevne afsluttede paa en for de forenede Riger fuldkommen tilfredsstillende Maade. - J det Jeg herved, overeensstemmende med Grundlovens §80, hæver Norges Riges 11te ordentlige Storthing og erklærer dets Forhandlinger sluttede, nedbeder jeg Himmelens Velsignelse over Norges Land og tilønsker Enhver af dets Jndvaanere Held og Lykke i hans Virkekreds. Jeg forbliver Eder Alle gode Herrer og norske Mænd, med al kongelig Naade og Andest velbevaagen." - Den Kongelige Tale blev overleveret Præsidenten, hvorpaa denne svarede omtrent med følgende Ord: "Naadigste Konge! Storthinget slutter sin Virksomhed med det inderligste Ønske om, at Forsynet vil give sin bedste Velsignelse til Deres Majestæts og Storthingets fælles Bestræbelser for Norges Hæder og Lykke. Med dette Ønske udraabe vi Gud bevare Kongen, Fædrenelandet og Broderrige!" Dette Udraab istemtes af Storthingets samtlige Medlemmer. Efter at Kongen havde forladt Storthinget, begav dette sig in Corpore til Palaiet, for at komplimentere Hs. Maj. - Hs. Majestæts Afreise skulde være bestemt til den 30 Septbr. - Det hedder at Kongen skal have tilbudt Schweigaard den nye Statsraadspost, men at han skal have afslaaet den. - Storthinget har bevilget 40,000 Spd. til deres Majestæters Kronning, 108,000 Spd. til Slottets Fuldendelse og til dets Meublering 60,000 Spd.